STEMda pokistonlik ayollar. Butun dunyoda STEM (fan, texnologiya, muhandislik va matematika) sohalari erkaklar tomonidan ustunlik qilinsa-da, bu sohalardagi eng katta gender tafovutlaridan biri tufayli „STEM“ dagi pokistonlik ayollar soni kam. Shunga qaramasdan, vaqt oʻtgan sayin, baʼzi pokistonlik ayollar fizika, biologiya va kompyuter fanlari kabi sohalarda olima sifatida paydo boʻlishdi. Pokistonda gender tafovuti. Pokistonda dunyodagi eng katta gender tafovutlaridan biri mavjud va u 2020-yildagi Jahon Iqtisodiy Forumi tomonidan chop etilgan hisobotga koʻra, gender tengligi boʻyicha uchinchi eng kam koʻrsatkichdir. Ayollar aholining deyarli yarmini tashkil qilishiga qaramasdan, ayollarning savodxonlik darajasining pastligi STEM sohalarida gender tafovutining yuqori omillaridan biri hisoblanadi. Bu savodxonlik darajasi ilm-fan va texnika sohasida ham pastroq. Faktlar. YUNESKO maʼlumotlariga koʻra, bakalavr bosqichiga qabul qilingan talabalar orasida 47%i ayollar va 53%i erkaklardir. Doktoranturada oʻqishini davom ettirayotgan ayollar soni atigi 36% ni, erkaklar foizi esa 64% tashkil qiladi. Shuningdek, tadqiqot sohasida ham katta gender tafovuti boʻlib, ayollar tadqiqotchilarning atigi 34 foizini tashkil qiladi. Universitet talabalari orasida tabiiy fanlar yoʻnalishida atigi 40%, tibbiyot fanlarida 45%, muhandislik fanlarida 21% va qishloq xoʻjaligi fanlarida atigi 12% talaba ayollar borligi maʼlum qilingan. Muhandislik gender tafovuti. Jahon Iqtisodiy Forumi maʼlumotlariga koʻra, Pokistonda muhandislik ishlarining atigi 4,9 foizi ayollar tomonidan egallangan. Ayniqsa, raqamlar energetika sohasida past boʻlib, elektr uzatish tarmogʻi atigi 3% ayol muhandislardan iborat. Sunʼiy intellekt sohasida ham kam sonli muhandis ayollar bor, ular ishchi kuchining atigi 22 foizini tashkil qiladi. Tafovutni yoʻqotish. STEMdagi keng gender tafovutini kamaytirish uchun Pokiston hukumati, shuningdek, STEM sohalarining bir qismi boʻlgan ayollar tomonidan saʼy-harakatlar amalga oshirildi. 2018-yildan beri,Pokiston hukumati ish haqi tengligi va taʼlimda erishilgan yutuqlar indeksi boʻyicha oʻz oʻrnini yaxshilash ustida ishlamoqda. Shuningdek, ayollarni STEM sohalarida ham, STEM boʻlmagan sohalarda ham ishchi kuchining bir qismi boʻlishga undash uchun ish joyidagi jinsiy zoʻravonlik qonunlari ishlab chiqildi. STEM taʼlimini ayolarda qoʻllab-quvvatlash uchun „Texnikadagi ayollar“, „Pokiston ayol muhandislari “ kabi koʻplab xususiy tashkilotlar tashkil etilgan. Mashhur ayollar. Baʼzi diqqatga sazovor STEMga hissa qoʻshayotgan ayollar: